Na temelju članka 36. Statuta Općine Sveti Ivan Žabno („Službeni glasnik Koprivničko-križevačke županije“ broj 4/21), Općinsko vijeće Općine Sveti Ivan Žabno na 12. sjednici održanoj 25. siječnja 2023. donijelo je

**ODLUKU**

**o pomoći za novorođenčad**

**na području Općine Sveti Ivan Žabno**

Članak 1.

Općina Sveti Ivan Žabno isplaćivat će jednokratnu pomoć za novorođenčad u iznosu od 400,00 eura/3.013,80 kuna (fiksni tečaj konverzije: 1 EUR= 7,53450 kuna)

Pravo na pomoć ima majka koja na dan djetetova rođenja ima prebivalište na području Općine Sveti Ivan Žabno.

Članak 2.

Jednokratnu pomoć iz članka 1. ove Odluke odobravat će općinski načelnik Općine Sveti Ivan Žabno po zahtjevu roditelja.

Zahtjevu treba priložiti izvadak iz matice rođenih za dijete i dokaz o prebivalištu majke.

Pomoć iz članka 1. ove Odluke isplatit će se na tekući račun majke.

Članak 3.

Danom stupanja na snagu ove Odluke prestaje važiti Odluka o pomoći za novorođenčad na području Općine Sveti Ivan Žabno („Službeni glasnik Koprivničko-križevačke županije“ broj 14/07, 12/09, 24/16. i 6/19).

Članak 4.

Ova Odluka stupa na snagu prvog dana od dana objave u „Službenom glasniku Koprivničko-križevačke županije“.

OPĆINSKO VIJEĆE OPĆINE SVETI IVAN ŽABNO

KLASA: 402-04/23-01/01

URBROJ: 2137/19-02/1-23-1

Sveti Ivan Žabno, 25. siječnja 2023.

PREDSJEDNIK:

Krešimir Habijanec